ประกาศกรมสรรพสามิต เรื่อง ลักษณะเครื่องหมายแสดงการเสียภาษีจดทะเบียน (ฉบับที่ 34/2556)
ประกาศกรมสรรพสามิต
ประกาศกรมสรรพสามิต
เรื่อง
ลักษณะเครื่องหมายแสดงการเสียภาษีจดทะเบียน
(ฉบับที่ ๓๔/๒๕๕๖)[๑]
 

อาศัยอำนาจตามความในมาตรา
๖๒ วรรคสาม แห่งพระราชบัญญัติภาษีสรรพสามิต พ.ศ. ๒๕๒๗
อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ
บริษัท ไทยน้ำทิพย์ จำกัด ดังต่อไปนี้

๑. เครื่องหมายแสดงการเสียภาษีจดทะเบียน
ตามทะเบียนที่พนักงานเจ้าหน้าที่ได้รับจดไว้ เลขที่ ๑๗๑/๒๕๕๖ ลงวันที่ ๖ มีนาคม
๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาจีบ ทำด้วยเหล็ก
เป็นรูปวงกลม ขนาดเส้นผ่าศูนย์กลาง ๒.๖ เซนติเมตร พื้นฝาสีแดง
ตรงกลางฝาพื้นสีแดงมีอักษรภาษาอังกฤษสีขาว คำว่า  ท้ายคำว่า Cola ข้างอักษร a มีอักษรภาษาอังกฤษสีขาว คำว่า R
อยู่ในรูปวงกลมขอบเส้นสีขาว เหนือคำว่า  มีอักษรภาษาไทยสีขาว คำว่า มีกาเฟอีน ถัดขึ้นไปมีอักษรภาษาไทยและตัวเลขสีขาว คำว่า เครื่องดื่ม
โคคา-โคลา ปริมาตรสุทธิ 422 ซม.3 ใต้คำว่า  มีตัวเลขสีขาว อยู่ในกรอบเครื่องหมาย อย. สีขาว คำว่า 13-1-03938-1-0001 ถัดลงมามีอักษรภาษาไทยสีขาว
คำว่า เครื่องหมายการค้าจดทะเบียนโคคา-โคลา ถัดออกมาด้านข้างฝาโดยรอบพื้นสีแดงมีเครื่องหมาย ตัวเลข อักษรภาษาอังกฤษ
และอักษรภาษาไทย สีขาว คำว่า ©1996 THE COCA-COLA COMPANY บริษัท
ไทยน้ำทิพย์ จำกัด 214 หมู่ 5 ถ.วิภาวดีรังสิต หลักสี่ กรุงเทพฯ น้ำตาล 10% แต่งรส
เจือสีธรรมชาติ ขอบฝาโดยรอบสีบรอนซ์เงิน รูปลักษณะฝา  เพื่อนำไปผนึกบรรจุเครื่องดื่มโคคา-โคลา มีกาเฟอีน ปริมาตรสุทธิ ๔๒๒ ซม.๓
เท่านั้น

๒. เครื่องหมายแสดงการเสียภาษีจดทะเบียน
ตามทะเบียนที่พนักงานเจ้าหน้าที่ได้รับจดไว้ เลขที่ ๑๗๒/๒๕๕๖ ลงวันที่ ๖ มีนาคม
๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝากระป๋อง
ทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๕.๐ เซนติเมตร
พื้นฝาสีบรอนซ์เงิน ด้านบนของฝามีอักษรภาษาอังกฤษ สลักเป็นรอยลึกสีบรอนซ์เงิน
คำว่า Coca-Cola Beverage ถัดลงมามีอักษรภาษาอังกฤษและตัวเลข
สลักเป็นรอยลึกสีบรอนซ์เงิน คำว่า Net Content 240 cm.3
ด้านล่างของฝามีอักษรภาษาอังกฤษ สลักเป็นรอยลึกสีบรอนซ์เงิน คำว่า THAINAMTHIP CO., LTD
ขอบฝาโดยรอบสีบรอนซ์เงิน รูปลักษณะฝา  เพื่อนำไปผนึกบรรจุเครื่องดื่ม Coca-Cola Beverage ปริมาตรสุทธิ ๒๔๐ ซม.๓ เท่านั้น


ประกาศ ณ วันที่ ๓
พฤษภาคม พ.ศ. ๒๕๕๖
สมเดช ศรีสวัสดิ์
ผู้อำนวยการสำนักมาตรฐานและพัฒนาการจัดเก็บภาษี
๑ ปฏิบัติราชการแทน
อธิบดีกรมสรรพสามิต








ปริยานุช/ผู้จัดทำ
๑๑ กันยายน ๒๕๕๖

โชติกานต์/ผู้ตรวจ
๑๙ กันยายน ๒๕๕๖











[๑] ราชกิจจานุเบกษา
เล่ม ๑๓๐/ตอนที่ ๙๕ ง/หน้า ๒๘/๕ กันยายน ๒๕๕๖